Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 651/12/8810	Spišská Nová Ves, 4.12.2014
EEČ : 2-68-1898-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.3.2013, spisová značka 3 Pv 651/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 22. októbra 2012, v čase okolo 05.40 h, v Spišskej Novej Vsi, po ulici Sládkovičovej v smere k autobusovému nástupišťu, označenej ako vedľajšia cesta zvislou dopravnou značkou C1 „Daj prednosť v jazde“, viedol osobné motorové vozidlo zn. Škoda Octavia, ev. č. XXXXX, pričom na križovatke s ul. Duklianskou, v dôsledku nesledovania situácie v cestnej premávke a oneskorenej reakcie nedal prednosť v jazde cyklistovi XXXXX, ktorý viedol bicykel po hlavnej ceste označenej zvislou dopravnou značkou D1 „Hlavná cesta“ zľava doprava z pohľadu vodiča XXXXX v smere do centra mesta, následkom čoho došlo k zrážke a pádu cyklistu na zem, ktorý utrpel zranenia a to trieštivú zlomeninu bázy (základne) 1. záprstnej kosti pravej ruky s posunutím, otras mozgu 1. stupňa, tržné rany na čele vľavo v nadočnicovej oblasti a tržnú ranu na ľavom kolene a odreninu ľavého kolena s dobou liečenia od 22.10.2012 do 25.11.2012, t. j. 35 dní a takto konal v rozpore s ustanovením § 20 ods. 1 a § 4 ods. 1 písm. c/, písm. e/ Zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. 

Uznesením prokurátora Okresnej prokuratúry XXXXX zo dňa 18.3.2013, spisová značka 3 Pv 651/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	XXXXX prokuratúry XXXXX uznesením sp. zn. 3 Pv 651/12 zo dňa 18.03.2013 podľa § 216 ods. 1 písm. a), písm. b), písm. c) Trestného poriadku podmienečne zastavila trestné stíhanie vedené proti obvinenému XXXXX pre prečin ublíženia na zdraví podľa § 158 Trestného zákona na tom skutkovom základe, že dňa 22. októbra 2012, v čase okolo 05.40 h, v Spišskej Novej Vsi, po ulici Sládkovičovej v smere k autobusovému nástupišťu, označenej ako vedľajšia cesta zvislou dopravnou značkou C1 „Daj prednosť v jazde“, viedol osobné motorové vozidlo zn. Škoda Octavia, ev. č. XXXXX pričom na križovatke s ul. Duklianskou, v dôsledku nesledovania situácie v cestnej premávke a oneskorenej reakcie nedal prednosť v jazde cyklistovi XXXXX, ktorý viedol bicykel po hlavnej ceste označenej zvislou dopravnou značkou D1 „Hlavná cesta“ zľava doprava z pohľadu vodiča XXXXX v smere do centra mesta, následkom čoho došlo k zrážke a pádu cyklistu na zem, ktorý utrpel zranenia a to trieštivú zlomeninu bázy (základne) 1. záprstnej kosti pravej ruky s posunutím, otras mozgu 1. stupňa, tržné rany na čele vľavo v nadočnicovej oblasti a tržnú ranu na ľavom kolene a odreninu ľavého kolena s dobou liečenia od 22.10.2012 do 25.11.2012, t. j. 35 dní a takto konal v rozpore s ustanovením § 20 ods. 1 a § 4 ods. 1 písm. c/, písm. e/ Zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. 

	Podľa § 216 ods. 2 Trestného poriadku obvinenému bola určená skúšobná doba v trvaní osemnástich (18) mesiacov. 

	Uznesenie o podmienečnom zastavení trestného stíhania obvineného XXXXX nadobudlo právoplatnosť dňa 03.04.2013 a skúšobná doba uplynula dňa 03.10.2014. 

	Zo správ z Okresného riaditeľstva PZ, Odboru kriminálnej polície v Spišskej Novej Vsi, z Okresného úradu v Spišskej Novej Vsi, Okresného dopravného inšpektorátu v Spišskej Novej Vsi i lustráciou na Okresnej prokuratúre XXXXX, ako aj z odpisu z registra trestov bolo zistené, že obvinený XXXXX sa v skúšobnej dobe od 03.04.2013 do 03.10.2014 nedopustil žiadnej trestnej činnosti, ani inej protispoločenskej činnosti. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení, alebo o pokračovaní v trestnom stíhaní vydá uznesenie. 

	Vzhľadom na to, že obvinený splnil podmienky pre rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Gardošíková
prokurátorka